અને ખરેખર મલારમનમની આઠની ઉંમરે રિલીઝ થયેલી ફિલ્મે રેકોર્ડબ્રેક કમાણીનો વિક્રમ સર્જ્યો. એક શરમાળ અને બીજી તોફાની બાળકી એમ બે વિરુદ્ધ પ્રકારના કિરદાર એક જ ફિલ્મમાં બખૂબી નિભાવી બેબી ઘરઘરની લાડકી બની ગઈ. હવે એ તમિળ ફિલ્મ-ઇન્ડસ્ટ્રીની ચાઇલ્ડ સ્ટાર હતી. ઝૂંપડામાંથી પરિવાર ફ્્લેટમાં પહોંચ્યો. શુભલક્ષ્મીએ હવે કામ પર જવાની જરૂર ન રહી, બલકે, દીકરીના કોન્ટ્રાક્ટ્્સનાં કામકાજ એ સંભાળતી. નાની બહેનો ‘દીદી દીદી’ કરતી; એકમાત્ર પિતા અરુણકુમાર એટલા ખુશ ન લાગતા મલારમનમને.